**Lakewood** on kunta (*township*) Yhdysvaltojen New Jerseyn osavaltiossa Oceanin piirikunnassa. Sen asukasluku oli vuoden 2020 väestönlaskennan mukaan 135 158. Huomattava osa asukkaista on ortodoksijuutalaisia.

Maantiede
---------

Shenandoahjärvi.
Lakewood sijaitsee New Jerseyn osavaltion itäosassa Oceanin piirikunnassa. Kunta on rakennettu Metedeconkjoen etelähaaralle ja ympäröivällä seudulla on metsiä ja järviä.

Historia
--------

Strand Theatre.
Nykyisen Lakewoodin alueelle muutti englantilaisia ja alankomaalaisia siirtolaisia vuonna 1814. Paikkakunta on tunnettu useilla eri nimillä, joita olivat Three Partner’s
Mill, Washington Furnace (1814–1818), ja Bergen Iron Works (1833–1865). Vuonna 1865 se sai nimen Bricksburg. Charles Henry Kimball alkoi kehittää paikkakunnasta talvilomakohdetta vuonna 1879 ja vuonna 1880 nimi muutettiin nykyiseen Lakewoodiin paikkakunnan markkinoimiseksi. Lakewoodin township perustettiin vuonna 1892 erottamalla se Shrewburysta.

Vuonna 1890 Lakewoodiin rakennettiin hotellit Laurel-in-the-Pines ja Lakewood. Paikkakunnasta tuli suosittu matkailukohde. Kiinteistöjä alueelta hankkivat esimerkiksi George Jay Gould ja John D. Rockefeller. 1920-luvun ja 1940-luvun välillä paikkakunnalle tuli suuri määrä juutalaisia siirtolaisia New Yorkista. Siirtolaiset alkoivat kasvattaa kanoja. Matkailuala alkoi taantua 1960-luvulta lähtien ja sen tilalle alettiin rakentamaan teollisuutta.

Talous
------

Lakewood on edelleen terveys- ja talvilomakohde. Kunnassa on myös suuri teollisuuspuisto. Paikallisen teollisuuden tuotteita ovat esimerkiksi laatikot, muovit, kemikaalit ja autojen osat.

Kotitalouksien keskimääräiset vuosittaiset ansiot Lakewoodissa aikavälillä 2014–2018 olivat 48 341 USD ja henkilöä kohden 17 460 USD. 27,5 % väestöstä eli köyhyysrajan alapuolella.

Väestö
------

Kunnan asukasluku oli vuoden 2020 väestönlaskennan mukaan 135 158. Kunnan asukkaista 83,7 % oli taustaltaan valkoisia (latinot pois lukien 82,4 %), 2,6 % afroamerikkalaisia, 11,7 % latinoja mistä tahansa rodusta, 0,5 % aasialaisia ja 0,5 % alkuperäisasukkaita. 6,4 % kunnan asukkaista oli syntynyt ulkomailla.

Huomattava osa Lakewoodin väestöstä on ortodoksijuutalaisia. Vuonna 2019 heidän osuudekseen väestöstä arvioitiin noin kaksi kolmasosaa.

Lähteet
-------

1. 1 2 3 4  Lakewood Encyclopaedia Britannica. Viitattu 23.10.2020. (englanniksi)
2. 1 2 3  Maxine N. Lurie ja Marc Mappen: *Encyclopedia of New Jersey*, s. 451. Rutgers University Press, 2004. ISBN 0-8135-3325-2. (englanniksi)
3. ↑  QuickFacts Lakewood township, Ocean County, New Jersey United States Census Bureau. Viitattu 23.10.2020. (englanniksi)
4. ↑  Lakewood Township, New Jersey *data.census.gov*. Viitattu 11.2.2023. (englanniksi)
5. ↑  Steve Strunsky: Lakewood's Orthodox population keeps growing. We talk to a rabbi about why, and what it means *NJ Advance Media*. Viitattu 23.10.2020. (englanniksi)

Aiheesta muualla
----------------

* Kuvia tai muita tiedostoja aiheesta **Lakewood (New Jersey)** Wikimedia Commonsissa

New Jerseyn osavaltio

|  |  |
| --- | --- |
| Alueet | 
* Central Jersey
* Delaware Valley
* Jersey Shore
* Meadowlands
* North Jersey
* Pine Barrens
* Shore Region
* Skylands Region
* South Jersey
* New Yorkin metropolialue
* Tri‑State Region

 |
| Huomattavat kaupungit ja kunnat | 
* Atlantic City
* Bayonne
* Camden
* Clifton
* Edison
* Elizabeth
* Hackensack
* Hoboken
* Jersey City
* Lakewood
* Newark
* New Brunswick
* Ocean City
* Paterson
* Perth Amboy
* **Trenton** (pääkaupunki)
* Vineland
* Woodbridge

 |
| Piirikunnat | 
* Atlantic
* Bergen
* Burlington
* Camden
* Cape May
* Cumberland
* Essex
* Gloucester
* Hudson
* Hunterdon
* Mercer
* Middlesex
* Monmouth
* Morris
* Ocean
* Passaic
* Salem
* Somerset
* Sussex
* Union
* Warren

 |